Agisight/tyv-rus-200k huggingface dataset:
Тувинский: Көжүп келген ук-дөс чок ол аймактан ыракка-ла турганы дээре деп сагындырган дег, чадыр ортузунда хана-карак кажаажыгашта орар хартыга ону уткуй эде каапкан.
Русский: Сокол в клети посреди жилища гортанно вскрикнул навстречу, словно предупреждая, что от пришлого безродного племени нужно держаться подальше.
Тувинский: Аяс эртен болган.
Русский: Утро было ясным.
Тувинский: Хүннүң херелчигештери чаактарны эргеледип шымчыгылаан, хемниң кыры херелденип кылаңнаан.
Русский: Ласково покалывали щеки лучики солнца, речная гладь переливалась бликами.
Тувинский: Ынчалза-даа ол безин оожургал бербээн, а харны-даа сыр дедир болган...
Русский: Но и это не приносило утешения, а скорее наоборот…
Тувинский: Бодончор эрик кыдыынга олурда хемниң кижини хаара тудуп, сагыш сеткилди хайныктырып кээр агымындан эки эвес бодалдар тыптып эгелээн: ооң салым-чолу мында, бо чалгыгларның адаанда эвес бе?..
Русский: Бодончор сидел на берегу, и нехорошие мысли пошли-поплыли от манящего, завораживающего движения реки: а не здесь ли, не под толщей ли этой воды судьба его?..
Тувинский: Моюнга даш болза... хилинчектен уштунар сен...
Русский: Камень на шею – и отмучился…
Тувинский: Бодончор!.. – деп, өске эриктен аныяк түңгкэлик аңчы хол чайган.
Русский: Бодончор!.. – помахал ему с другого берега молодой охотник-тюнгкэлинец.
Тувинский: Тояанчы кичээнип эгелээн: база катап хартыга дээш ирги бе?!
Русский: Изгой напрягся: неужто к нему опять насчет сокола?!
Тувинский: Бисте сени дилеп чоруур кижи келди.
Русский: У нас находится человек, который разыскивает тебя.
Тувинский: Ол сеңээ аажок дөмей, сен дег ак, чүгле дыка чоргаар, түрлүг.
Русский: Он очень на тебя похож, такой же светлый, но только очень, очень важный.
Тувинский: Езулуг хаан!
Русский: Настоящий хан!
Тувинский: Бодончор тура халып келгеш, чүнү-даа чугаалаар аайын тыппайн, харыызынга чүгле хол чаңгып, бажын чайгылааш, база катап-ла олуруп бады барган: балдырлары ырбаңайны берген!..
Русский: Бодончор вскочил, не зная, что сказать, махнул лишь в ответ, потряс головой, да снова сел: подкосились ноги-то!..
Тувинский: Аныяк аңчының чоруптарын карааның хажыызы-биле бүдүү хайгаарап көргеш, манавааны элдептиг күш-биле база катап тура халып келгеш, долгандыр маңнагылаан...
Русский: Пронаблюдал искоса, когда молодой охотник удалится, и в неожиданном, страстном приливе сил вновь поднялся, забегал кругами…
Тувинский: "Акыларымның кайы-бирээзи келген-дир – деп ол билген, - оон өске кым аңаа дөмейлежип болур деп, ооң кадында оон өске кымга ол херек деп?!"
Русский: «Кто-то из братьев приехал, – понимал он, – кто еще может быть на него похожим, да и кому он еще нужен?!»
Тувинский: Бүзүренчиг-даа-даа, бүзүренчиг эвес-даа болган: шынап-ла ол херектиг апарганы ол бе?!
Русский: Верилось и не верилось: неужели он, в самом деле, нужен?!
Тувинский: Азы, хилинчектиг хову каңмыылы ооң дугайында чугаа-соот оларга дыңналы берген ирги бе, оларның арыг адын бужуратпазын дээш дилеп чорууру ол чадавас...
Русский: А может, просто дошли до них слухи да пересуды о нем, несчастном перекати-поле, разыскивают, чтобы не позорил…
Тувинский: База катап буттары бастынмастаан, буурул кырганныы дег, ырбая берген...
Русский: Опять ноги стали не слушаться, подкашивались, будто у древнего старика…
Тувинский: Хенертен ыракта, коштуг аът четкен аъттыг кижи көстүп келген.
Русский: Вдруг показался всадник вдали, ведущий за собой свободного скакуна…
Тувинский: Аңаа үргүлчү чоок, өскелеринге бодаарга, бо-ла сакты бээри Беде-Хадагы акызын Бодончор хевир-сынындан танып каан.
Русский: По выправке и осанке Бодончор узнал Беге Хадагы, брата, который всегда был ему особенно близок и которого он вспоминал чаще других…
Тувинский: Бодончор бүгү күжүн чыггаш, хову эзири дег туруп кээп манагзынган...
Русский: Бодончор собрал все силы, распрямился, встал степным орлом, ожидаючи…
Тувинский: Ынчалза-даа эргим төрээн шырай-арны, оттуг караа тода көстүп турар кылдыр акызы чоокшулап кээрге, чоргаар Бодончор туттунуп шыдаваан, карактарын чаштар долуп, ооң хөрээнден аң кышкызы, алгызы-даа ышкаш кыпсынчыг үн аттыгып үнүп, акызынче уткуй маңнапкан...
Русский: Но лишь приблизился брат так, что стали различимы черты родные его, очи ясные, не выдюжил гордец, спала спесь, застлались слезами глаза, крик ли, рев ли звериный вырвался из груди, да и бросился он брату навстречу!..
Тувинский: Беге-Хадагы акызы база кадайлар дег хөөледир ыглап бадырыпкаш, аъдындан дүже халып, дуңмазын так куспактапкан!..
Русский: Заревел в голос, по-бабьи, и Беге Хадагы, братка родный, спрыгнул с коня, стиснул, рыдаючи, в объятиях!..
Тувинский: Ооң соонда олар деңгерлерден келген аалчы биле эрлик оранының чурттакчызы ужуражып келген дег, элдепсиниишкин база кичээнгей-биле бот-боттарынче кайгажып алган кезек олурганар.
Русский: Потом они сидели, смотрели друг на друга с такой пристальностью и удивлением, будто небожитель встретился с обитателем преисподней.
Тувинский: Бурган авыралында кышты ажып алдывыс – деп, Беге-Хадагы ооң мурнунда хеймер дуңмазы эвес, а "черниң караа" деп адаары мерген кырган орар дег, хүндүткел-биле эпчоксунган хөөннүг чугаалап орган.
Русский: С Божьей помощью зиму пережили, – рассказывал Беге Хадагы тоном почтительным и смущенным, словно перед ним был не младший брат, а старец-мудрец, называемый «оком земли».
Тувинский: Чыл бурунгаар дөскел чок, тенек турган Бодончорну чуртталганың аагын көрүп эрткен, каңнаттынган кижи кылдыр Беге-Хадагы хүлээп көрген.
Русский: Именно таким, возмужавшим, познавшим тяготы и премудрости жизни, Беге Хадагы и воспринимал еще всего лишь год назад озорного и бездумного Бодончора.
Тувинский: Чүгле харын күскээр бир херек ужун шупту кырлып кал частвывс... – деп, Беге-Хадагы уламчылаан.
Русский: Хотя с осени было дело, чуть не полегли все… – продолжал Беге Хадагы.
Тувинский: Доңат дүжер бетинде, хенертен кайыын келгени билдинмес аймак бисче халдаан.
Русский: Перед самыми заморозками вдруг напало на нас неизвестно откуда взявшееся племя.
Тувинский: Хыл кырынга кээп, арай деп-ле ойтур шаптывыс...
Русский: Были на волосок от гибели, едва удалось отбиться…
Тувинский: Аңгы-башка туруңарда халдап келди бе?
Русский: Напали, когда вы были порознь?
Тувинский: Ынчанмайн канчаар.
Русский: Конечно.
Тувинский: Кыштагже көжер бетинде, күзеглеп, эки одарлыг черже көжүп турувуста, баштай Бэлгинэтэйни тудуп алгаш, ооң соонда боданыр чай бербейн Бугунатайны эжелеп алганнар.
Русский: Во время осеннего отора, когда перебирались, прежде чем остановиться на зимовку, на более богатое отавой место, захватили брата Бэлгинэтэя, потом Бугунатая, не дав опомниться.
Тувинский: Аас-кежик бооп, ол чарыккы эрикке балыктап чораан Хадагынның нукерлери оларны көрүп каан.
Русский: К счастью, это увидели нукеры Хадагына, рыбачившие на противоположном берегу.
Тувинский: Меңээ халчып чедип келгеннер.
Русский: Прибежали ко мне.
Тувинский: Хадагын-биле улузувус чыггаш, дем-биле халдап киргеш, оларны боттарының ханынга чуп каан бис...
Русский: Мы с Хадагыном собрали своих людей, напали сообща, заставили их умыться кровью…
Тувинский: Баштаңчыларын шаажылааш, чижик дээрбечилерин кулдар кылдыр аравыста үлешкилеп алдывыс.
Русский: Главарей убили, а мелких разбойников поделили меж собой, как слуг и рабов.
Тувинский: Ооң соонда безин чаңгыс черже көшпээниңер ол бе?
Русский: Даже после этого вы не съехались?
Тувинский: Көжерин көшпедивис, ынчалза-даа ооң мурнунда ышкаш тарамык чорбас, бот-боттарывысты карактажып, сүмележип чоруур деп дугуруштувус.
Русский: Съехаться не съехались, но решили не разбредаться, как раньше, держаться друг друга, жить общим советом.
Тувинский: Сүмележип чурттаары эки-ле.
Русский: Жить советом – это хорошо.
Тувинский: Ынчалза-даа эрте-орай-даа бол, ниити шиитпир хүлээп ап шыдавайн баар үеңер келир.
Русский: Но рано или поздно наступит момент, когда вы не сможете найти общего решения.
Тувинский: Кайы-бирээңер кол болур ужурлуг...
Русский: Кто-то должен быть главным…
Тувинский: Акыларыңны сен билир-ле болгай сен!..
Русский: Ты же знаешь своих братьев!..
Тувинский: Олар чагыртырынга ынак эвестер...
Русский: Подчиняться они не умеют…
Тувинский: Бир эвес силер бодуңарны чагырып ап шыдавас болзуңарза, силерни чагырар кижилер дораан тыптып кээр...
Русский: Ну, если вы не можете распорядиться собой, быстро найдутся те, кто станет распоряжаться вами…
Тувинский: Сээң чугааң хары кижинии дег-дир, дуңмам – деп, Беге Хадагы дүвүрей берген, - сен база бистиң бирээвис болгай сен...
Русский: Ты говоришь так, брат, будто ты чужой, – встревожился Беге Хадагы, – ты ведь тоже наш…
Тувинский: Ындыг бе?.. – деп, Бодончор хөг чок каттырган.
Русский: Разве?.. – чуть усмехнулся Бодончор.
Тувинский: Бодуңче кичээнгейлиг топтап көргеш, база менче көрүп көр даан...
Русский: Посмотри внимательнее на себя – и на меня…
Тувинский: Өршээп көр, дуңмам... – деп, Хадагы шын-на сеткили-биле эпчоксунуп чугаалаан, - өршээл дилээр дээш келгеним ол-дур ийин...
Русский: Прости, брат… – искренне засовестился Хадагы, – я за этим и приехал, просить прощения…
Тувинский: Өске акыларың база өршээл дилеп, сээң мурнунга буруузун миннип турлар.
Русский: И все остальные просят прощения и понимают вину перед тобой.
Тувинский: Сени дедир чанып келзин деп чугаалаар дээш келдим...
Русский: Я приехал сказать тебе, чтобы ты возвращался…
Тувинский: Акыларың бис кижи бүрүзү сээң үлүүңнү эгидип бээр бис...
Русский: Каждый из нас, старших, выделит тебе твою долю…
Тувинский: Бодончорнуң кударал долган карактары-биле база катап хөг чок каттырган: акыларының бир катап ооң "үлүүн" бергенин ол сагындырып болур турган...
Русский: Бодончор опять усмехнулся с тоской в глазах: мог бы он напомнить о том, что однажды братья уже выделяли ему «долю»…
Тувинский: Ынчалза-даа чааскаанзыргай амыдырал Бодончорнуң чоргааралын чидирбээн, а чүгле чаагай сеткилди аңаа немеп каан.
Русский: Но одиночество не лишило Бодончора гордости, а лишь добавило к ней великодушие.
Тувинский: Ындыг-дыр.
Русский: Пусть будет так.
Тувинский: Сээң-биле кады чаныптайн.
Русский: Я вернусь с тобой.
Тувинский: Мээң үлүүмнү берзиңерзе – экизи ол, бербезиңерзе – база-ла ажырбас, четтирдим.
Русский: Дадите долю – хорошо, а не дадите – и на том спасибо.
Тувинский: Чүгле менде чаңгыс дилег бар.
Русский: Но одна просьба у меня есть.
Тувинский: Орук ара таварышканың аймак...
Русский: Племя, которое ты повстречал на пути…
Тувинский: Оларның саны хөй, ынчалза-даа ук-төөгүзү чок.
Русский: Оно многочисленно, но безродно.
Тувинский: Кижи бүрүзү кымга-даа чагыртпайн, бодунуу-биле чурттап турар.
Русский: Всяк в нем живет по-своему, не подчиняясь никому.
Тувинский: Мээң чааскаан артып калгаш, ук-салгал чок, черлик аң-биле дөмей өлүр турганым дег, шак бо аймак база ынчаар чиде бээрлер...
Русский: Это племя обречено так же, как обречен был на безродность и животную смерть я, оставаясь один.
Тувинский: Оларны чагырып алырынга меңээ дузалажып көрүңер!..
Русский: Помогите мне покорить его!..
Тувинский: Өөрүшкүлүг ужуражыышкынны демдеглээн хөглээшкинниң соон дарый, Алан-Куо кадынның база катап демнежип келген оолдары, Түңгкэлик хемниң чурттакчыларынче халдаашкын кылырын шиитпирлеп алганнар.
Русский: Сразу же, после радости встречи и веселого пира, братья, вновь сплотившиеся дети Алан-Куо, решили напасть на жителей реки Тюнгкэлик.
Тувинский: Халдаашкынны ол черни эки билир болгаш ол бүгүнү шагда-ла бодап алган турган кижи удурткан: Бодончор.
Русский: Возглавил поход человек, знающий местность и заранее все обдумавший – Бодончор.
Тувинский: Чаа шериг баштыңчызы түңгкэликчилерни барык-ла кызыл хол-биле тудуп ап шыдапкан: оларны удуп чыдырда, арагалаан соонда, ушкан таңныылдарын күш-биле безин оттурары берге турда, тудуп алганнар.
Русский: Новому военачальнику удалось взять тюнгкэлинцев, что называется, голыми руками: он захватил их спящими, когда даже караульных, опившихся архи, трудно было добудиться.
Тувинский: Шак ынчаар, карак чивеш аразында, Бодончор чааскаанзыргай чадамыктан хөй санныг ара-албатының, мал-маганның ээзи болуп хуула берген.
Русский: Так в один миг Бодончор из нищего одиночки превратился во владельца многочисленного люда и скота.
Тувинский: Акыларының кайызы-даа ам бай-шыдал талазы-биле ооң-биле деңнежип шыдавас!..
Русский: Ни один из братьев теперь не мог с ним сравниться богатством!..
Тувинский: Ол акыларының күзээр-күзевес-даа болза, дөмей-ле адааргалга алзып эгелээрин база билип турган...
Русский: Он также понимал, что, хотят того они или нет, зависть даст о себе знать…
Тувинский: Ынчангаш Бодончор кара адааргалдың бажын дозуп, тиилелгени ниити болган деп санааш, оларның үлүүн аңгылап берген.
Русский: Бодончор опередил ее, зловредную, отдал каждому из братьев их долю, считая победу общей.
Тувинский: Акылары амыраанындан үндезин, оларга бердинген чалчаларының аразындан хеймер дуңмазының үлүүн ам кээп бергеннер.
Русский: Братья были так рады, что наконец-то на самом деле выделили младшему его долю из числа исконных, преданных слуг.
Тувинский: Шак ынчаар, чагыргага өөренмээн, бодунуу-биле чаңнаар улусту башкарарда даянып болгу дег кижилерниң бөлүү Бодончорну долганы берген.
Русский: Таким образом, у Бодончора образовался круг подчиненных, на которых он мог опираться в управлении своенравными, не привыкшими к повиновению людьми.
Тувинский: Чуртталга экижип кел чыткан.
Русский: Жизнь шла на лад.
Тувинский: Бодончор салым-чолунуң дыны адыжынга быжыы-биле аспкатап алган.
Русский: Бодончор крепко взял узды судьбы в свои руки.
Тувинский: Ынчалза-даа ол катап-катап амыдыралдың элдептиг талаларын ажыдып көрүп, элдепсинип-магадаар ужурга таваржып турган: даштындан көөрге шупту чүве бөдүүн, билдингир-даа ышкаш, а херек кырында иштики байдалы нарын, хөй талалыг...
Русский: Но вновь и вновь приходилось ему поражаться и с изумлением открывать премудрости жизни: с виду все просто, а вот изнанка многообразна…
Тувинский: Бодунуң хөлегези болгаш шынчы хартыгазындан аңгыда, ооң чүзү-даа чок чоруур шаанда ол чанагаш, чааскаанзыргай кижи хостуг болгаш аас-кежиктиг бооп шыдавас деп санаар турган, чүге дээрге, ол аштай бээр хырынга чагыртып чоруур болгай!
Русский: Был гол, не имел ничего, кроме тени своей да верного сокола, считал, что одинокий человек не может быть свободным и счастливым, потому что находится в вечной службе у своего живота!
Тувинский: Улуг эргетен кижи апарган, ынчалза-даа... ал-бодун уткаш, эртенден дүнеге чедир, дүнден эртенге чедир бодунга хамаарышпас өске чүүлдер, өске кижилер дээш ажылдап чоруур кижи хостуг болгаш кежиктиг бооп болур бе ынчаш?!
Русский: Стал большим господином, а… разве можно быть свободным и счастливым, с утра до ночи, с ночи до утра занимаясь всеми и всем, только не собой?!
Тувинский: Ооң кадында чону база бодунуң думчуун бодаарындан башка өске чүнү-даа билирин күзевес!..
Русский: А тут еще народ такой, что кроме собственной прихоти да придури ничего знать не желает!..
Тувинский: Аажы-чаңны өскертип шыдавас сен: бодалдарны өскертип болур-даа бол, чаңчылдарны чүс-чүс чылдар-даа дургузунда арыглап шыдавас сен!
Русский: Характер же не изменишь: думами овладеть несложно, а вот привычки, нравы веками не вымоешь!
Тувинский: Акылары болгаш ону долгандыр турар кижилер кадайланырын аңаа сүмелеп, таныш тып бээрин кызытканнар-даа.
Русский: И братья, и все вокруг советовали ему жениться, пытались сосватать невест.
Тувинский: Бодончор боду-даа өгленир үези келген дээрзин билип турган.
Русский: Бодончор и сам понимал, что надо, пора.
Тувинский: Сагыжынга кирер хире кижи тыппаан.
Русский: Не лежала ни к кому душа.
Тувинский: Улустуң сүмелеп турган кыстары чараш-даа, бүдүштүг-даа, ... ынчалза-даа аңаа оларның херээ чок.
Русский: Приведут – и хороша, и умела, а… не нужна.
Тувинский: Аңаа кымның херек турганын ол боду билип турган.
Русский: Кто был нужен – он знал.
Тувинский: Эдектерин өрү көдүргеш, ооң хем суунче канчаар сүзүп кирип турганын сактып, өске кыстарны аңаа деңней бодаар турган.
Русский: И всех других он сравнивал с ней, вспоминая, как заходила она в воду, приподняв чуть подол…
Тувинский: Чырык чер кара тамы сагындырар аар, берге хүннерде Адангхага ол ынакшаан турган.
Русский: Полюбилась ему Адангха в дни тяжкие, смутные, когда белый свет казался черной ямой.
Тувинский: Ол бодунуң өткүт каткызы-биле ооң сеткил-хөңнүн сергедип турган...
Русский: Она так поддержала дух его своим игривым смехом…
Тувинский: Эрээленип-эрээленип, үзе шиитпирлеп алган.
Русский: Помучился, помучился, а потом решил – зачем?!
Тувинский: Бүгү-ле ызыгууртан кыстардан ойталаан.
Русский: Отказался от всех родовитых невест.
Тувинский: Бодончор бодунуң албатыларының аразындан Адангханы тып алган.
Русский: Бодончор нашел среди подданных своих Адангху.
Тувинский: Ол үеде ол иштиг-сааттыг апарган болган, ынчалза-даа ол чүүл безин ону доктаадып шыдаваан – ону бодунуң кадыны кылдыр ап алган.
Русский: Была она к тому времени на сносях, но и это его не остановило, – да и сделал ее женой-госпожой.
Тувинский: Адангха түңгкэликтер аразынга чурттап турган-даа болза, ону олар эки аймактан алган турган.
Русский: Адангха хоть и жила среди тюнгкэлинцев, но взята была из доброго племени.
Тувинский: Ынчангаш үези кээрге ол божуптарга, оглун авазының аймаанга тураскаадып – Джарадарай деп адап каан.
Русский: А потому, когда пришла пора и она родила, сына назвали в память о материнском роде – Джарадарай.
Тувинский: Джарадарайның уйнуу – чаа-дайынга Чиңгис-хаанның боду-биле адааннажып чораан шылгараңгай Джамуха дайынчының кырган-ачазы!
Русский: Внук Джарадарая – дед блистательного воителя Джамухи, состязавшегося в ратной славе с самим Чингисханом!
Тувинский: Хоозун хөглээшкин болгаш тенек чорукче ырак өгбелериниң ханының чаңгызы будулдуруп чорбаан болза, Джамуха дайынчы алдарның та кайы хире бедиинче үнер турган...
Русский: Как знать, на какие высоты воинской доблести взошел бы Джамуха, если бы не сбивал с пути на пустое веселье и озорство его отзвук крови далеких предков…
Тувинский: Алан-Куо кадынның оолдары, дөрт алышкы улуг аймактарны үндезилеп чаяаган.
Русский: Четыре брата, сыновья Алан-Куо, дали начало крупным родам.
Тувинский: Бэлгинэтэй – бэлгиниэттерни,
Бугунатай – бугунуоттарны,
Беге Хадагы – хадагыларны,
Букутай-Салджы – салджыларны.
Русский: Бэлгинэтэй – бэлгиниэты.
Бугунатай – бугунуоты.
Беге Хадагы – хадагы.
Букутай-Салджы – салджы.
Тувинский: Хеймер дуңмазы Бодончордан өндүр бурджугуттар үнген.
Русский: От младшего же, Бодончора, пошли великие бурджугуты.
Тувинский: Бодончорнуң оглунуң оглу Менге-Тудуннуң чеди оолдары салгалды улам калбарткан: оларның эң улуу Хойдудан тайчиуттар болгаш бэсиуттар үнген.
Русский: Семь сыновей внука Бодончора Менге-Тудуна расширили родовое древо так: от старшего из них, Хойду, пошли тайчиуты и бэсиуты.
Тувинский: Джодун-Ортогойдан – оронгорлар, хонгкотойлар, арыластар, сонгуттар, хатыргастар, кэнигэстер үнген.
Русский: От Джодун-Ортогоя – оронгоры, хонгкотои, арыласы, сонгуты, хатыргасы, кэнигэсы.
Тувинский: Мөге-шыырак Барылатай сураглыг чазый-хоптак, бедик-чаагай болгаш семис барыласамнарны чаяап каан.
Русский: Громадный Барылатай дал жизнь известным обжорам, рослым и крупнотелым барыла-сам.
Тувинский: Бодунуң өгбелери аай-баш чок, корум-чурум чок түңгкэликтерге дөмей быдаа аймакты Харандай үндезилээн.
Русский: Харандай основал род быдаа, которые пошли в своих предков тюнгкэлинцев привычкой к беспорядку и хаосу.
Тувинский: Менге-Тудуннуң база бир оглунуң оглу идээргек, улуургак Наяхыдайдан үгбезиниң мөзү-бүдүжүн чүс-чүс чылдар дургузунда хензиг-даа ышкынмаан найахин аймак эгезин алган.
Русский: От одного из внуков Менге-Тудуна, горделивого и спесивого Наяхыдая, берет начало найахинский род, ни на йоту не растерявший в веках нрав своего прародителя.
Тувинский: Хачыанның оглу дедир, чөрүү Адархай Адаар – каржы, бактажыр чылдак дилеп чоруур дээн уткалыг хадаар деп аймактың эгелекчизи болган.
Русский: Сын Хачыана, непримиримый упрямец Адархай Адаар – зачинатель рода хадаар, что означает грубый, ищущий причину для ссоры.
Тувинский: Начын-Батырның биче кадайындан Урутай биле Мангытай деп ийи оглу хову черге өндүр улуг дайынчылар, эрес-дидим болгаш шыдамык уруттарны болгаш мангыттарны берген.
Русский: Два сына Начын-Батыра от его младшей жены Урутай и Мангытай дали степи великих воителей, мужественных и стойких урутов и мангытов.
Тувинский: Тумбунай-Сэсэнэниң салгалы – чүгле кудай-дээрниң чырыткыларының чайынналыы-биле деңнеп болур өндүрлерниң өндүрү болган.
Русский: Потомство Тумбуная-Сэсэнэ было величайшим из великих, сравнимым лишь с сиянием небесных светил.
Тувинский: Ооң оглу Хангыл-Хаган бүгү моолдарны чаңгыс черге мөөңнеп каттыштыргаш, оларны баштап шыдаан.
Русский: Его сын Хангыл-Хаган сумел объединить и возглавить всех монголов.
Тувинский: Хангыл-Хаганның оглунуң оглу Чиңгис-Хаан деп адаттырган Тэмучинге чер-делегейниң чартык кезиин күчүлүг холу-биле чаалап алыр салым онаашкан.
Русский: Правнуку же Хангыл-Хагана Тэмучину, прозванному Чингисханом, суждено было объять своей дланью пол-Земли.
Тувинский: Ийиги эге. Аңчылар.
Русский: Глава вторая. Охотники.
Тувинский: Ынчан-на Есугай-Маадыр Татарларның Темучжин-Уге, Хори-Буханы болгаш өскелерни тудуп алгаш чанып келген.
Русский: Тогда-то Есугай-Баатур воротился домой, захва-тив в плен татарских Темучжин-Уге, Хори-Буха и других.
Тувинский: Ынчан-на Оэлун-учжин орай сааттыг чоруп турган болгаш шак ол өйде Онон хемниң Делиун-Балдах деп черинге Чиңгис-Хаан төрүттүнген.
Русский: Тогда-то ходила на последях беременности Оэлун-учжин, и именно тогда родился Чингисхаган в урочище Делиун-балдах, на Ононе.
Тувинский: Төрүттүнер үези келирге ол оң талакы адыжынга эргек хире дестиг хан аспактап алган төрүттүнүп келген.
Русский: А как пришло родиться ему, то родился он, сжимая в правой руке своей запекшийся сгусток крови, величиною в пальчик.
Тувинский: Татарларның Темучжин-Угезин тудуп алганы-биле чергелештир ооң төрүттүнүп келгенин барымдаалап, ону Темучжин деп адап алганнар.
Русский: Соображаясь с тем, что рождение его совпало с приводом татарского Темучжин-Уге, его и нарекли поэтому Темучжином.
Тувинский: Моолдарның чажыт төөгүзү. 1240 чыл.
Русский: Сокровенное сказание монголов. 1240 год.
Тувинский: Аңчылар, үш сүн кылдыр – чүс-чүс аъттыг кижилер болуп, ол черни четки-биле шып алган дег кылдыр хүрээлеп алгаш, бүзээлелди чоорту чыырбышаан, чавызаашче бадып органнар.
Русский: Охотники, тремя сюнами – сотнями верховых, словно сетями охватив местность, спускались в низину, сжимая кольцо.
Тувинский: Оларның алгы-кышкызы болгаш аъттарының дуюгларының дидирээни каттышкаш, хар-биле шыптынган ховуну диңмиретпишаан, аң-меңни үңгүрүнден, чылыг уяларындан үндүр ойлатпышаан, билдингир кокпаларындан будавышаан, улугну-даа, бчиини-даа коргудуп, түрүвүшаан диңмиттиг, чаңгылыг ыыт кылдыр күштелип келген.
Русский: Их гортанные крики и топот лошадиных копыт слагались в кровожадно нарстающий гул, сотрясая устланную снегом степь, выгоняя зверя из норы, из теплого логова, сбивая с привычных троп, пугая и тесня малого и большого.
Тувинский: Чыскаалды тудуңар! – дээн аңнаашкынның баштыңчызы, джасыбылдың сүртенчиг алгызы диңми-чаңгыны дуй база берген.
Русский: Держать строй! – прерывая гул, раздался грозный рык джасабыла, распорядителя охоты.
Тувинский: Аргас бодунуң солагай талазынга халдып орган хеймер оглунче боду безин билбейн, көрнү каапкан: дөскел чогундан аныяк кижилер мурнады үне халдып, илчирбени бо-ла үрей бергилээр болгай.
Русский: Аргас невольно глянул на младшего сына, который скакал по левую от него руку: молодые в нетерпеливости часто вырываются вперед, нарушая цепь.
Тувинский: Чок, ооң Мергени тулчуушкун үезинде дайынчы дег кылдыр аъттың челинде чыпшынып кире берген, аъттан бичии-ле ээгип алган, мурнунче үзүк чок көрбүшаан бурунгаар чүткүдүп-даа чорза, чыскаалды үревейн халдып орган.
Русский: Нет, его Мэргэн мчался, будто воин в бою, припав к гриве, чуть склонившись с коня, цепко глядя перед собой, устремленный вперед, но не нарушал строя.
Тувинский: Аргастың чүрээн чассыдыгның ыттыы дег ээлгир, чылыг дылы чылгапкан болгаш кырган иштинде бодун чектей каапкан: кырган иези ол чокка-ла хеймерегин, азы чүү дээр ийик, артынчызын эргеледип-чассыдып каапкан, а ол боду база аңаа эрзиг эвес чымчак хамаарылгалыг...
Русский: Теплый, собачий язык нежности лизнул сердце Аргаса, и старик мысленно ругнул себя: старуха мать и без того забаловала меньшенького, как говорят, поскребыша, и сам он с ним не по-мужски мягок…
Тувинский: Кайыын чүве ийик, аъттың даванының адаандан койгун ушта чүгүрүп, аккыр харга көстүр-көзүлбес майтаңнадып чорупкан.
Русский: Откуда-то из-под ног коня выскочил заяц и запетлял, теряясь в снежной белизне.
Тувинский: Ол дораан солагай талада ча кирижи эде берген.
Русский: Тотчас вжикнула слева тетива.
Тувинский: Койгуннуң мурнунга шокар чүглүг согун кадалы хона берген.
Русский: Стрела с пестрым оперением воткнулась перед зайцем.
Тувинский: Карак чивеш аразында оглунуң салып үндүргени ийиги согуну койгуннуң изинге барып дегген...
Русский: Вторая стрела, выпущенная сыном через миг, угодила в заячий след…
Тувинский: Аргас койгунну хараалдап алза-даа, далашпаан, далчыр чүвең ыяап-ла олура дүжер дээрзин ол билген...
Русский: Аргас держал зайца на прицеле, но не торопился, зная, что косой обязательно присядет…
Тувинский: Шокар чүглүг үшкү согун бар шаа-биле маңнап орган койгунну часпаан.
Русский: Третья стрела с пестрым оперением настигла во всю прыть мчавшегося зайца.
Тувинский: Эки адыг-дыр – деп, ачазы мактаан.
Русский: Хороший выстрел, – похвалил отец.
Тувинский: А койгуннуң туруптарын чүге манавадың?
Русский: Но почему не выжидаешь, когда заяц присядет?
Тувинский: Бодумну хынаксааш.
Русский: Хотел проверить себя.
Тувинский: Оглу өөрүшкүзүн, тиилелгениң маңнайын чажырарын кызыткан, - ол ачазын, хоочун аңчыны мурнапкан! – аъттан маажым дүшкеш, согуннарын чыып алгаш, олчазын дергилеп алган.
Русский: Сын, пытаясь скрыть радость, торжество победы – ведь он опередил отца, старого охотника! – степенно спустился с лошади, собрал стрелы, добычу привьючил к седлу.
Тувинский: Аргас база катап боданган: бодунуң ынак Мергениниң аайы-биле эмин эрттир чоруп турбас кылдыр иезинге чагыыр херек...
Русский: Аргас же вновь подумал: надо строго наказать старухе, чтобы не потворствовала своему любимчику Мэргэну…
Тувинский: Азы ону улуг акызынче, кадыг холдарже чорудуптар бе?
Русский: А то, может, отослать его к старшему, в железные руки?..
Тувинский: Халып орган аңны ужуруп шыдаптар кижи – эки адыгжы-дыр.
Русский: Тот, кто может сразить бегущего зверя – хороший стрелок.
Тувинский: Ынчалза-даа эки адыгжы болуру эки аңчы болурунга четпес – деп, Артас аъдының эзер-чонаан союп тура чугаалаан.
Русский: Но хороший стрелок – это еще не хороший охотник, – проговорил Аргас, пришпорив коня.
Тувинский: Мерген ооң соонда чүгле халып орган аңнарже адып, дарый-дарый ийи койгунну болгаш үш тарбаганны адып алган.
Русский: Мэргэн после этого сразил одного за другим еще двух зайцев и трех тарбаганов, стреляя только в бегущего зверя.
Тувинский: Ооң шимчээшкиннери дүрген, чарт, карактары кайгамчык көрүнгүр.
Русский: Движения его были стремительны, точны, глаз необыкновенно цепок.
Тувинский: Ачазы оглу-биле чар чок адаан-мөөрейге аштырыышкынын өөрүшкү-биле эскет чокка хүлээп чораан.
Русский: Отец, вида не подавая, с радостью принимал свое поражение в этом негласном споре с сыном.
Тувинский: Ол үеде аңчыларның бүзээлели чыырлып келген.
Русский: Меж тем кольцо охотников сужалось.
Тувинский: Одуругларны чыырып, аай-баш чок маңнашкан аң-меңче атпышаан, олар дыка оожум бурунгаарлап органнар.
Русский: Смыкая ряд, они стали продвигаться совсем медленно, стреляя в мечущуюся дичь.
Тувинский: Маңнап чораан куланче он-он согуннар тыыгайны берген бол, аңның дөңмээнче чаңгыс-ла, ооң таныры шокар чүглерлиг согуннуң кадалы бергенин Аргас эскерип каан...
Русский: Аргас замечал: с десяток стрел метнулись в бегущего наперерез кулана, но впилась ему в бедро одна, знакомая, с пестрым оперением…
Тувинский: Аңчыларның илчирбезин дургаар доктааңар деп дужаал келген.
Русский: По цепи охотников передали приказ остановиться.
Тувинский: Езулуг улуг аңнаашкынның үези келгени ол.
Русский: Наступало время настоящей, большой охоты.
Тувинский: Чаңчыл езугаар, бир дугаарында адар эрге тойоннарга база хүндүлүг кырганнарга онаажыр.
Русский: По обычаю, право первых выстрелов принадлежало тойонам и уважаемым старикам.
Тувинский: Аргас, олча хайган аң дег, дүвүрээзинден аныяксый берип, дужаал манап, адар аңын шагда-ла шилип, шыгаай берген турган.
Русский: Аргас, все более охватываемый звериным предощущением добычи, молодея от азарта, уже выбирал, метил цель, ожидая команду.
Тувинский: Бөгүн бир дугаар аңнаар эргени улуг улус-биле кады эң-не баштай эзер теп турар аныяк оолдар алыр – дээн аңнаашкынның башкарыкчызы Мухулайның үнү чаңгыланган.
Русский: Сегодня право первой охоты получат юноши, впервые вставшие в стремена рядом со взрослыми, – раздался голос распорядителя охоты Мухулая.
Тувинский: Оолдар, оларның аразында Мерген база, бурунгаар чортуп үнүп келгеннер.
Русский: Мальчишки, среди них и Мэргэн, выехали вперед.
Тувинский: О богда, оларның карактарының кыптыгып турганын, Мухулайның талазынче чаңгыс аай шынчы бердинген көрүштерниң угланганын, хып дээн чалыы оолдарның дамырларында ханның хайнып турганын чүү дээр ону!...
Русский: Ах, как горели глаза их, с какой единодушной верноподданностью устремлялись взгляды в сторону Мухулая, как играла в юнцах каждая жилочка!..
Тувинский: Оларже көрүп тура, Аргас шагдагы таныш сагыш-сеткил хөлзээшкиннеринге дагын бүргедипкен турган, ооң кадында оолдарның аразында ооң хеймереги база бар болгай.
Русский: Глядя на них, Аргас заново переживал давно знакомые ему, понятные чувства, тем более что среди подростков был и его младшенький…
Тувинский: Аныяктарны он-он кылдыр арбаннарга чарпкаш, оннуң баштыңнары – арбанай-тойоннарны томуйлапкан.
Русский: Молодых разбили на арбаны – десятки, назначили арбанай-тойонов – десятников.
Тувинский: Мерген арбанай-тойоннарның бирээзи апарган.
Русский: Мэргэн стал одним из арбанай-тойонов.
Тувинский: Хуулгаазын чүве дег, каракка-ла, өөрүшкү-маңнай долдунган тенек оолчугаштар чурум-чыскаалдыг, демниг-күштүг дайынчы-аңчыларже хуула бергеннер.
Русский: И на глазах, как по волшебству, из ликующих юнцов мальчишки превратились в организованных, собранных, суровых охотников-воинов.
Тувинский: Куу-уг! – дээн бурунгаар кыйгырган үн оларны кушталдырыпкан.
Русский: Кюр-р! – сорвал их с места клич, зовущий вперед.
Тувинский: Олча-онаанче чүгүртүпкен аныяк аңчыларның одуруу маны даш дег сагындырган.
Русский: Ряды устремленных к цели юных охотников были подобны монолиту.
Тувинский: Ол-ла быжыг чыскаалы-биле оолдар чаа дужаал езугаар чаңгыс тыныш иштинде кадай шанчыпкан чүве дег тура дүшкеннер.
Русский: И так же чеканно, на едином дыхании, по новому приказу они встали, как вкопанные.
Тувинский: Бүзээлелге кыстырып, талдар аразында чаштынган аңнар, кижилерниң шимчээшкининиң аайынга кирген дег, чүк-чүкче – мырыңай аңчыларның кырынче карак-кулак чок халчып эгелээн.
Русский: Звери, стиснутые в кольце, притаившиеся в зарослях тальника, словно в такт людскому движению, затравленно бросились в разные стороны – прямо на охотников.
Тувинский: Согуннарның сыгырышкан ыыды ол девискээрни өде халый берген!..
Русский: Окрестность пронзил запальчивый посвист стрел!..
Тувинский: Куу-уг! – дээн дужаал база катап чаңгыланган.
Русский: Кюр-кюр! – снова раздалась команда.
Тувинский: Катап база аңчыларга уткуштур кымыскаяк өө дег имилээн аң-меңнер, ылаңгыя куланнар чүгүржүп эгелээн.
Русский: И опять навстречу охотникам, словно комариный рой, высыпало зверье, в основном куланы.
Тувинский: Оолдар согуннарын соксаал чок салып үндүрүп эгелээн.
Русский: Мальчишки неистово посылали стрелы.
Тувинский: Оларның одуруу ам үрелип эгелээн болгаш үстүп-чазылган дузак өттүр ышкаш кылдыр чүгле койгун азы дилги эвес, кодан ивилер безин мурнуку бүзээлелден үнүп келгеннер...
Русский: Ряды их теперь нарушились, и, как сквозь прорванную сеть, не только заяц или лиса, целое стадо оленей вырвалось за пределы первого кольца…
Тувинский: Тур! – дээн дужаал чаңгыланган.
Русский: Хар! – прогремела команда.
Тувинский: Оолдар боттарының туруштарынче дедир ыңай болганнар.
Русский: Юноши бросились назад, по своим местам.
Тувинский: База катап чыскаалдыр турупканнар.
Русский: Вновь быстро образовали строй.
Тувинский: Озал болган арбанны аңнаашкындан ап кааптар деп джасыбыл кортпактаан турган...
Русский: Запоздавшую десятку джасабыл пригрозил отстранить от охоты…
Тувинский: Дуржулгалыг аңчылар ажыл-херекче бүгү күчүзү-биле кирипкеннер.
Русский: В дело со всей мощью вступали опытные охотники.
Тувинский: Аргас ивини болгаш үш куланны ужуруп алгаш, хөйнүң аразындан оглун хайгаарап көөрүн оралдажып, доктаай берген: эмин эрттир изиг болгаш олут билбес оглун үр үеде хайгаарал чок арттырары ондактыг...
Русский: Аргас свалил оленя и трех куланов, приостановился, пытаясь в толчее разглядеть сына: опасно было, слишком горячего и нетерпеливого, надолго выпускать его из вида…
Тувинский: Шоно! Шоно! – дээн, чадаң үнүштерде чаштынгылай берген аң-меңни сегирткен аңчыларның алгы-кышкызы дыңналып турган.
Русский: Шоно! Шоно! – раздались крики охотников, выгонявших притаившихся в кустарнике зверей.
Тувинский: Кыс бөрү!..
Русский: Волчица!..
Тувинский: Кыс бөрүнүң маңнап бар чыткан уунга эртер чер кылып, аңчылар чайлай турупканнар: оларның өгбелери боттарын бөрү уктуг бис дижир турган!..
Русский: В той стороне, куда бросилась волчица, охотники расступились, образовав проход: их предки называли себя потомками волков!..
Тувинский: Аңнаашкынның төнгенин чарлаан дүңгүр удатпайн түккүңейни берген.
Русский: Скоро загремел бубен, возвещая о конце охоты.
Тувинский: Аргас көрүжү-биле ам-на Мергенни тып алган.
Русский: Аргас наконец-то разыскал глазами Мэргэна.
Тувинский: Ол ачазын көңгүс уттупкан хире, бодунуң арбанын кыйгырбышаан, чурум езугаар, төпче, чыскаалче бар чораан.
Русский: Тот, совсем, кажется, забыв об отце, скликая свою десятку, как и положено, направлялся к центру, на построение.
Тувинский: Аъттыг кижилер, чыскаалга турбушаан, аңнаашкын башкарыкчызының чаңгыланган үнүн кичээнгейлиг дыңнап турганнар.
Русский: Верховые, стоя рядами, внимали громовому голосу командира охоты.
Тувинский: Дүъш эртип турда, солагай тала чыдып каап турган, - деп, Мухулай түңнеп чугаалаан, - а оң тала эмин эрттир далажып турду.
Русский: Когда минул полдень, левое крыло отставало, – подводил итог Мухулай, – а правое чересчур торопилось.
Тувинский: Аныяктар макталга төлептиг-дир: дужаалды хажык чокка күүседип, артык чүнү-даа кылбадылар.
Русский: Молодые достойны похвалы: они точно следовали приказам и не позволяли себе ничего лишнего.
Тувинский: Тойон-сюняйлар – чүсчүлер, ооң соонда арбанайлар боттарының ээлчээнде улузунга сагындырыгларын бергилээн.
Русский: Тойоны-сюняи – сотники, а затем арбанаи – десятники в свою очередь сделали замечания своим людям.
Тувинский: Чүгле ооң соонда Мухулай туруп-могаан, дериткен аңчыларны олчаны үлежиринче чалаан.
Русский: И только после этого Мухулай пригласил уставших, взмыленных от пота охотников к дележу добычи.
Тувинский: Одагларны салып үндүрүп, улуг паштарга ижин-хырынны хайындыра бергеннер.
Русский: Разожгли костры, в больших чанах варили потроха.
Тувинский: Эътти узун чиңге дилиндектер кылдыр кескилээш, ыштааш, хеңмелендир аскылап каан.
Русский: Мясо разделывали на длинные узкие полоски, коптили на дыму, развешивали для сушки.
Тувинский: Ооң соонда, аңнаашкынга сагыш ханган аңчылар одагларның чалбыыжындан болгаш аъш-чемден арын-шырайы кызып, нары-шээр чокка аштанып-чемненип, эътти кезип, сөөгүнге киир хемдип, шак ындыг таварылгада уштуп эккээри-биле шыгжап чытканы сүт арагазын четтирип олурганнар.
Русский: Потом, довольные охотой, раскрасневшиеся от жара костров и обильной пищи, чревоугодничая, неторопливо ели, снимая мясо ножами с костей, выскребая их до белизны, прихлебывая загодя припасенную для такого случая кисловатую молочную архи.
Тувинский: Ханы уткалыг чугаа-соот-даа эгелээн, бир-ле кижи ырлап кирипкен...
Русский: Завязывались обстоятельные разговоры, кто-то заводил песнь…
Тувинский: Кыскыл-ала аъттыг чаргычы аңчыларны эргий хап, тойон-сюняларны Мухулайже кыйгырган.
Русский: Вестовой на рыже-пегом коне объехал охотников, пригласил тойонов-сюняев к Мухулаю.
Тувинский: Бөгүн эки-ле аңнаашкын болду! – деп, хүлүмзүрей аарак улусту аштанып-чемнениринче холу-биле имнеп чалавышаан, Мухулай чугаалаан.
Русский: Хорошая была сегодня охота! – чуть улыбаясь и приглашая всех жестом к трапезе, проговорил Мухулай.
Тувинский: Аныяктар боттарын көргүстүлер.
Русский: Молодежь показала себя.
Тувинский: Ылаңгыя сээң Мергениң шылгарады: ооң карактары оккур-ла-дыр!
Русский: Особенно твой Мэргэн отличился: у него острый глаз!
Тувинский: Чугаа өске чүүл дугайында болурун билип, Аргас бажын маажым согаш кылып каан.
Русский: Аргас сдержанно кивнул, понимая, что речь пойдет о другом.
Тувинский: Аштай хона берген сюняйларга болгаш хоочуннарга тап-билээ аштанып-чемненир арганы берип, Мухулай далашпаан.
Русский: Мухулай не торопился, давая возможность проголодавшимся сюняям и старейшинам насладиться пищей.
Тувинский: Аргастың аныяктар дег бузу бурулаан изиг эътти харамдыгып чиир үези эрте берген: далаш чокка амданнанмышаан ол ээгилерниң эъдин кезип чип, сөөгүнге киир хемдип орган.
Русский: Аргас давно уже не испытывал той страсти, с которой молодые сюняи поедали куски парящегося мяса: неторопливо, смакуя, он снимал с ребрышка мясные дольки, выскребая кость до сияющей белизны.
Тувинский: Шак мынчаар хостуу-биле аңнап, оожум чурттап турар хүннерниң төнүп турары бо... – деп, аңчыларның шырайлары тодуг, дыштыг шинчи кире бээрге Мухулай база катап чугаалаан.
Русский: Наступает конец дням, когда мы могли вот так вольно охотиться и жить спокойно… – заговорил вновь Мухулай, когда в лицах охотников появилось отдохновение сытости.
Тувинский: Бистиң кымга-даа күш дөгевейн турарывысты Бурган көрүп орар.
Русский: Видит Бог, мы никому не грозили силой.
Тувинский: Ынчалза-даа, биске дыңнатканы-биле алырга, найманнар бистиң талавысче шимчеп үнеринге белеткенип турарлар-дыр!..
Русский: Но теперь уже найманы, как нам донесли, собираются двинуться в нашу сторону!..
Тувинский: Аңчыларның арын-шырайлары ол-ла дораан шыңгыырай берген, а аныяк сюняйларның карактарында харын-даа дайынзырак оттар чайнагылаан.
Русский: Лица охотников тотчас посуровели, а в глазах молодых сюняев даже заблестели огоньки воинственного азарта.
Тувинский: Чүге дизе оларга дайын дээрге боттарын көргүзериниң, бодунуң болгаш аймак-чонунуң адын алдаржыдар арга болур.
Русский: Потому, что для них война была еще и возможностью показать себя, выдвинуться, прославить имя свое и род свой.
Тувинский: Шериивис өске тургузуглуг болур ужурлуг деп бодап тур мен.
Русский: Я думаю, наше войско должно иметь другое устройство.
Тувинский: Бо хүнге чедир чаа тулчуушкун мурнунда-ла чаа соңгуткан кижиге шериглерни баштадып каар турган болгай бис.
Русский: До сих пор перед каждым новым сражением мы поручали руководить войском новому выборному человеку.
Тувинский: Улуг эвес үскүлежиишкиннерге бо арганың чедимчелии бадыткаттынып турган.
Русский: В малых столкновениях – это себя оправдывало.
Тувинский: Ынчалза-даа улуг-улуг сегиржип алыышкыннарга ол чүүл аай-баш чок чорукка эккеп болур.
Русский: Но в большой войне может начаться разброд.
Тувинский: Бөгүн Ходону соңгуп алган дижик бис – ол бодунуу-биле баштаар, а даартазында соңгуткан Мадай херекти сыр өскээр удуртур болгай...
Русский: Скажем, выберем мы сегодня Ходо – он распорядится по-своему, а завтра вновь выбранный Мадай начнет дело с другого конца…
Тувинский: Түңнелинде, арбанайдан менгенейге чедир чүнү канчаарын кым-даа билбес болур.
Русский: А в результате, от арбаная до мэгэнея никто не будет знать, что делать.
Тувинский: Шериглер, шериг херээ ооң кол ажылы болу бээр чаңгыс кижи херек!
Русский: Нужен один человек, для которого войско, военное дело – станет основным делом!
Тувинский: Тойон-сюняйларны, менгеней-муңчуларны хаан бодунуң чарлыы-биле салып кагзын.
Русский: Тойонов-сюняев и мэгэнеев-тысячников назначит сам хан своим указом.
Тувинский: Кол чүүл кижилерни шын шилиири болур.
Русский: Важно правильно подобрать людей.
Тувинский: А ону хаанның чөвңлекчилери алды тойон-чербилер база кижи бүрүзүнүң аймак-ызыгуурун кымдан артык билир беш эң-не хүндүткелдиг кырганнар Усун, Аргас, Содол, Джэмпэ, Мадай олар кылзын.
Русский: Этим займутся шесть тойонов-чербиев – советников хана, и пятеро самых уважаемых стариков, лучше других знающих родословную каждого: Усун, Аргас, Содол, Джэлмэ, Мадай.
Тувинский: Чугаалаарын чөпшээреп көрүңер! – деп, чоргаар болгаш кезээде оожум-топтуг Усун бодамчалыг туруп келген.
Русский: Позволь сказать? – насупился в задумчивости гордый и обычно медлительный Усун.
Тувинский: Чугаала, чугаала...
Русский: Говори, говори…
Тувинский: Бир эвес, чижээ, чаңгыс тойон менгеней болур болза, өске кижилер канчаар бурунгаарлаарыл?
Русский: Если, к примеру, мэгэнеем будет один тойон, то как расти другим?
Тувинский: Бир эвес сюняй дараазында тулчуушкунга менгеней болур дээш бо тулчуушкунга бодун көргүзерин кызыткан болза, канчаарыл?
Русский: Ведь, допустим, сюняй стремится отличиться в бою, чтобы в следующем бою быть уже мэгэнеем!..
Тувинский: Менгенейде – он сюняйлар бар.
Русский: У мэгэнея – десять сюняев.
Тувинский: Тулчуушкун чорударын ол оларның бирээзинге, бодундан харыысалганы ап кагбайн, даандырып каап болур.
Русский: Он может поручить ведение боя одному из них, не снимая с себя ответственности.
Тувинский: Менгенейниң чөпшээрели-биле ооң орнунга тулчуушкунну баштаар кылдыр сюняй боду күзелин илередип болур.
Русский: Сам сюняй может вызваться вести бой вместо мэгэнея, если получит его согласие.
Тувинский: Бүгү кылдыныгларга үнелелди хаан-биле чөвүлел үезинде хоочуннар, тойон-чербийлер бээр.
Русский: Все действия будут оцениваться старейшинами, тойонами-чербиями, на совете с ханом.
Тувинский: Тойоннар боттарының дүжүлгезинден чоруурда эргезин кадагалап артар, бир эвес дайынчы менгеней апаар болза, менгеней албан-дужаалы бүгү назынында кадагалаттынып артар...
Русский: К тому же тойоны будут уходить с поста, сохраняя за собой звание: если воин стал мэгэнеем, то чин мэгэнея остается за ним на всю жизнь…
Тувинский: Ынчаарга чүү болурул?.. – деп, Усун бодунуң кижиден өске улуг салааларын салбайткан.
Русский: Что же получается?.. – развел в недоумении свои нечеловечески огромные пятерни Усун.
Тувинский: Мен күш-шыдалым сулараза-даа, шуваганчым чанынга чыдар ужурга таварышсымза-даа менгеней хевээр артар ышкажыл мен?!
Русский: Я теперь останусь мэгэнеем, даже если стану немощным и буду лежать у старухи под боком?!
Тувинский: Бо кижини көрүңерем, - деп, семис Мадай каттырарга, арны улам калбара берген, - ол күш-шыдал чок үезинде безин шуваганчызы-биле кады чыдар бодап турар-дыр...
Русский: Посмотрите на него, – засмеялся толстый Мадай, отчего лицо его стало еще шире, – он и в немощи собирается со старухой лежать!..
Тувинский: Улус шупту хүлүмзүрей бергилээн.
Русский: Все заулыбались.
Тувинский: Усун бодунуң назыдаан үезинде безин уксаалыг буга сагындырар – бажының читкези чоон мойнунче калбарып кире берген, мойну бодунуң ээлчээнде, тырың шыңганнарлыг холдарже шилчип, күчүлүг бедик эгиннерже кире берген...
Русский: В свои почтенные годы Усун напоминал племенного быка – прямой затылок переходил в крепкую шею, а та, в свою очередь, в мощные покатые плечи, как бы перерастающие в богатырские руки…
Тувинский: Хүрештерге амдыгаа дээр ооң-биле тутчуп шыдаар кижилер ховар!
Русский: Мало кто до сих пор мог сравниться с ним в борцовских поединках!
Тувинский: Ийе, - деп, Мухулай уламчылаан, - силер ам менгеней хевээр артар силер.
Русский: Да, – продолжил Мухулай, – ты теперь навеки мэгэней.
Тувинский: Амыдыралды өскерилгелерге Аргастың хамаарылгазы дыка оваарымчалыг кижи, ынчалза-даа болза, бо чаартылгалар ооң сеткилинге таарышкан: аймак-дөстү быжыглаар чүүл-дүр.
Русский: Аргас настороженно относился к изменениям в укладе жизни, но это нововведение ему пришлось по нраву: оно укрепляет род.
Тувинский: Хаан амдыызында силерниң менгениңерниң менгенейин томуйлаваан – дээш, Мухулай өскелерже көрнүп келген, - ам-даа алды сюняйлар тодараттынмаан-дыр.
Русский: Хан пока еще не назначил мэгэнея вашего мэгэна, – обратился Мухулай к остальным собравшимся, – не определены еще пока и шесть сюняев.
Тувинский: Ынчангаш силерден мындыг чүүлдү айтырыксап ор мен: дайынга белеткелди чорудар кылдыр кымны менгеней кылдыр соңгуп ап болур силер?
Русский: Вот я и хочу вас спросить: кого вы до поры можете выбрать на место мэгэнея, чтобы этот человек мог заняться подготовкой к войне?
Тувинский: Четтирдим, өңнүктер! – деп, машпак Мадай аар холдарын хере сунган.
Русский: Благодарю вас, друзья! – воздел тяжелые руки тучный Мадай.
Тувинский: Бис чаңгыс эвес дайынны кады эрткен бис, чаңгыс эвес удаа тиилелгени чедип ап чордувус.
Русский: Мы вместе прошли не одну войну, одержали не одну победу.
Тувинский: Силерниң менче көрүп, мени бодуңарның менгенейиңер кылып алырын күзеп орарыңар мээң сеткилимни өөртүп тур, - Мадай аанайтан бот-тогдунганы-биле болуушкуннарны мурнай берген, - ынчалза-даа күш-шыдалым биеэгези ышкаш эвес апарган, ынчангаш аныяктар баштазын...
Русский: И мне приятно, что вы сейчас смотрите на меня и меня хотите видеть своим мэгэнеем, – Мадай, как всегда, самонадеянно опережал события, – но, догоры, силы мои уже не те, пусть командуют молодые…
Тувинский: Ол сөстерни Мадай чугаалап тура, чүге-ле ийик, ооң-биле үежилер хирезинде Арасче бажын согаш кынган.
Русский: При этих словах Мадай почему-то кивнул на Аргаса, хотя был с ним одногодок.
Тувинский: Сээң-биле чөпшээрежир мен, Мадай, чөпшээрежир – деп, Мухулай бажын согаңнаткан.
Русский: Согласен с тобой, Мадай, согласен, – кивнул Мухулай.
Тувинский: Сээң ачы-хавыяаң улуг: бистиң көвей кезиивис сээң өөредилгең ачызында эки дайынчылар болу берген бис.
Русский: Заслуга твоя велика, большинство из нас прошли твою науку, чтобы стать хорошими нукерами!..
Тувинский: Ийе – деп, Джэлмэ деткээн.
Русский: Да, – поддержал Джэлмэ.
Тувинский: Бис чаңгыс эвес тиилелгени чаалап ап чордувус, бурган дузазы-биле чаңгыс эвес удаа сан-түңү болгаш чепсегленгени бистен артык дайзыннарны: азы меркиттерни, татарларны, кэрэиттерни ажып, тиилеп ап чордувус...
Русский: Мы одержали не одну победу и с Божьей помощью не раз одолевали превосходящего нас числом и оружием противника: или, мэркитов, татар, кэрэитов…
Тувинский: Ам бисче бисти каш дакпыр ажып турар дайзын чоруп орар-дыр.
Русский: Но ныне на нас идет враг, превосходящий нас неоднократно.
Тувинский: Тойон кылдыр аныяан-даа эвес, кырганын-даа эвес, а кырган-чалыы шупту бүзүрээр кижини соңгуп алыр-дыр.
Русский: В тойоны нам нужно выбирать не молодых и не старых, а тех, в кого будут верить все, от мала до велика.
Тувинский: Дайынның үр болурунга белен болур херек, - деп, Аргас кысказы-биле чугаалаан.
Русский: Надо готовиться к долгой войне, – коротко сказал Аргас.
Тувинский: Кымның менгеней болурун хаан шиитпирлезин, - деп, Мухулай чугааны түңнеп каан.
Русский: Кто будет мэгэнеем, решит хан, – подвел черту разговору Мухулай.
Тувинский: А ол үеге чедир сюняйлар шилиир, муң шеригни дайынчы кылдыныгларга белеткээр даалганы... Аргаска хүлээдип тур мен.
Русский: А до той поры задачу подобрать сюняев, подготовить тысячу к военным действиям я возлагаю… на Аргаса.
Тувинский: Хоочун аңчы болгаш дайынчы түр када-даа болза, менгеней дужаалынга бодун төлеп чок деп санаан, ынчалза-даа ыыт чокка чөпшээрежип, аймактың баштыңчызының мурнунга оң талакы буду-биле черге чедир мөгейип, бажын согайтып каан.
Русский: Старый охотник и воин казался себе недостойным звания мэгэнея даже на время, но в беспрекословном повиновении перед вышестоящим в роду опустился на правое колено, склонил голову.
Тувинский: Силер чугааладыңар, мен дыңнадым.
Русский: Ты сказал, я услышал.
Тувинский: Тоттур чемненип, ажыл-херектерни шиитпирлээн соонда арага ижер үе келген: дашка долгандыргже шимчеп чорупкан.
Русский: После сытного обеда и решенного дела подоспела пора испить архи: пошла чаша по кругу…
Тувинский: Өңнүк, мээңиинче кириптээлем – деп, Аргас аъдының дынын чежип чыдырда өөренген делгем шимчээшкини-биле Мадай ооң шенээнден чедипкен.
Русский: Догор, зайдем ко мне, – по обыкновению широким жестом под-хватил Аргаса под локоть Мадай, когда тот отвязывал узду своего коня.
Тувинский: Чүге?
Русский: Зачем?
Тувинский: Бодунуң хар-назынындан улуг көстүр Мадайның тенексимээр аажылаашкыннарынга Аргас таарзынмас турган.
Русский: Аргасу не нравились молодецкие выходки Мадая, который, ко всему прочему, еще и выглядел старше своих почтенных лет.
Тувинский: Мынча үе эрткенде кээп тойоннар апардывыс: канчаарга-даа мен сюняй-дыр мен, а сен... шуут-ла менгеней деп болур!
Русский: В кои-то веки заделались тойонами: я – сюняй, как ни говори, а ты вообще… считай, мэгэней!
Тувинский: Ону демдеглээр апаар!..
Русский: Это дело надо отметить!..
Тувинский: Чартык чүс чыл дургузунда сээң-биле таныш хиремде сени ам-даа билип шыдавас-тыр мен: черле ындыг кижи сен бе азы баажыланып чорууруң ындыг бе?
Русский: Полвека тебя знаю и не могу понять: ты и впрямь такой или прикидываешься?
Тувинский: Коргунчуг дайын чоокшулаан, а сен чүгле ылчыңнап билир.
Русский: Страшная война на подходе, а тебе все хаханьки!..